
הנדון: בקשתך לקבלת מידע לפי חוק חופש המידע, התשנ"ח-1998
סימוכין: מכתבנו מיום 10.5.2021
            בקשה מיום 12.4.2021

1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע על אודות אבטחת אישים בין השנים 2021-2018, הריני משיבה לך שהחלטנו לקבלה ולמסור לך את המידע המבוקש. 

2. לעניין בקשתך לקבלת פירוט על בעלי תפקידים הזוכים לאבטחה, ללא זהות פרסונלית, תפקידם ומשך התקופה המאובטחת, אשיב כי בין השנים 2021-2018 ניתנו שירותי אבטחת אישים עבור שני שופטים. שופט בדימוס שקיבל שירותי אבטחה החל משנת 2016 ועד היום, ושופט שני שקיבל שירותי אבטחה במהלך שנת 2019. יובהר כי אבטחת שופטים צמודה אינה נתונה לשיקול דעתה של מערכת בתי המשפט אלא נעשית בהתאם להנחיות משטרת ישראל. 

3. לעניין בקשתך לקבלת מידע על אודות עלות האבטחה לכל אחד מהמאובטחים, אשיב כי העלות התקציבית השנתית של הנהלת בתי המשפט עבור הצבת זקיף בבית השופט והתקנת אמצעים טכנולוגיים בהתאם להנחיות משטרת ישראל לפי רמת האיום היא בשיעור של כ-1,000,000 ₪ בשנה. זאת, בנוסף לעלות שעות אבטחה שוטפות (עלות שאינה ניתנת לכימות משום שמשימה זו היא חלק מעבודת המשמרת השוטפת). 
4. לעניין בקשתך לקבלת פירוט על אודות תלונות שהוגשו בקשר עם איומים ו/או אירועים הנוגעים לאבטחת אישים, להלן המידע שאותר. יובהר כי המדובר בתלונות שהוגשו למשטרת ישראל בשנים 2021-2018, ובהתאם, הואיל ומדובר במידע שעליו אמונה משטרת ישראל, באפשרותך לפנות בעניין זה גם למשטרת ישראל במישרין.  

שנת 2018:
מכתב איום         4 תלונות
הטרדת שופט     4 תלונות
מכתב הטרדה     2 תלונות
הכפשת שופט    2 תלונות

שנת 2019:
איום מילולי      4 תלונות
מכתב איום       2 תלונות 
פגיעה ברכוש   2 תלונות

שנת 2020:
איום מילולי     9 תלונות
מכתב איום      9 תלונות
הטרדה            9 תלונות
מכתב הטרדה  2 תלונות

שנת 2021:
איום מלולי     2 תלונות
מכתב איום     1 תלונה


5. אנו לרשותך ככל שיידרש. 

